Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
Tulossa: -
Sinulla on yksi elämä. Sen voi viettää eri tavoin.
Pitää pysyä uskollisena Jumalan kutsulle.
Kukaan ei voi väittää, ettei Jumala ole yliluonnollinen, sillä hän koki sen.
Hei ja tervetuloa. Olen evankelista Nathan Morris.
Luvassa on jotain erityistä Herran läsnäolossa.
Meillä on vieraana rakas ystäväni pastori David Remedios.
Hän tuo voimallisen ilmestyksen sukupolvista. Älä jää siitä paitsi.
Ensin eräs toinen väkevä evankelista Levi Lutz jakaa meille Uskon puhetta.
Lopussa rukoilen kanssanne täällä studiossa.
Seuraavaksi Uskon puhetta.
KYSYMYKSIÄ ELÄMÄSTÄ
VASTAUKSIA ELÄMISEEN
USKON PUHETTA
Ihmiset ovat kautta historian ympäri maailman kysyneet: -
"Onko elämälläni merkitystä?"
Raamatussa jopa Daavid kysyi samaa Psalmeissa. Luen sen.
Daavid sanoo Psalmissa 89:47: -
"Muista, kuinka katoavainen minä olen!
Kuinka vähäisiksi oletkaan luonut kaikki ihmiset!"
Hän kysyy, mikä on elämän tarkoitus.
Psalmi 144:4: "Ihminen on kuin tuulenhenkäys, -
hänen päivänsä kuin väistyvä varjo."
Jaakob kirjoittaa UT:ssa: "millainen on teidän elämänne.
Savua te olette, joka hetken näkyy ja sitten haihtuu.".
Jos elämä on lyhyt ja olen vain yksi ihminen, onko elämälläni merkitystä?
Lyhyt vastaus on: "Kyllä, ystäväni. Elämälläsi on merkitys."
Jeesus rakastaa sinua. Perheesi ja ystäväsi välittävät sinusta.
Mutta se, onko elämälläsi vaikutusta sukupolveen -
ja jääkö sinusta jälki historiaan, riippuu sinusta.
Olen käynyt monen kuuluisan sankarin, tunnetun saarnaajan -
ja historiallisen merkkihenkilön haudalla.
Haudoissa ei ollut mitään erikoista. Niissä oli syntymä- ja kuolinpäivät, -
niin kuin meidänkin haudoillamme tulee olemaan.
Erityistä, vaikka sekin on kaikissa haudoissa, -
on viiva syntymä- ja kuolinpäivän välissä.
Se, mitä tuon viivan aikana teemme, määrittää, millainen jälki meistä jää.
Viiva on elämäsi. Sen saa viettää vain kerran.
Se, miten sen viettää, määrittää, jääkö elämästä jäljelle vaikutus.
Viiva ratkaisee.
Mieleeni muistuu se, mitä C. T. Studd kerran sanoi:
"Vain yksi elämä, niin pian ohi kiitää. Vain Kristukselle tehty kestää."
Se on vissi totuus. On vain yksi elämä. Sen voi viettää monin tavoin.
Jotkut viettävät sen opiskellen ja hankkien ihmisviisautta.
Toiset rakentavat ison osakesalkun ja sijoittavat viisaasti.
Jotkut panostavat uraan.
Ne ovat hyviä asioita. Jumala jopa siunaa sitä.
Kerran kaikki se kuitenkin palaa tulessa.
Ainoa, millä on ikuista merkitystä, on se, mitä on tehnyt Jeesukselle -
ja miten on antanut Hänen elää kauttaan.
Jätän teille sanat, jotka on poltettu henkeeni.
Sanat ovat Leonard Ravenhillin hautakivessä.
"Ovatko asiat, joille elät, Jeesuksen kuoleman arvoisia?"
KÄY KOTISIVUILLAMME:
Valmiina. Viisi, neljä, kolme, kaksi.
KASVOKKAIN
Tervetuloa Kasvokkain-osioon.
Seuraani liittyy uskomaton Jumalan mies ja rakas ystävä.
Hän on työmme ystävä.
Kiitän Jumalaa tohtori David Remediosista.
Tervetuloa! -Kiitos.
Sinulla on vaimo, voimallinen Jumalan nainen Yvonne ja viisi lasta.
Olet tohtori ja pastori. Jumala käyttää sinua uskomattomalla tavalla.
Seuraan vain Hänen kutsuaan ja nautin. - Rakastan nöyryyttäsi.
Kunnioitan sinua todella paljon Jumalan miehenä.
Olet osoittanut minulle suurta rakkautta.
Olet uskomaton veli Jumalan valtakunnassa.
Olet johtanut Louisianan herätystä. Toimit seurakuntapastorina.
Tiedän, että sinulla on nälkä ja jano -
Jeesusta ja Hänen läsnäoloaan kohtaan.
Olen nähnyt sinut kokouksissa. Kutsun sinua itkeväksi profeetaksi.
Aina kun näen sinut Herran läsnäolossa, sinä kyynelehdit.
Rakastan sitä ja sen puhtautta.
Minusta on upeaa nähdä uskon isiä, -
jotka tunnistavat Jumalan työn kulloinkin.
Se on erityistä. Jumalan Sanassa näkee monesti, -
että kun Jumala yrittää tuoda jotain uutta, -
vanha ei liiku Hänen tahdissaan siihen, mitä Hän tekee.
Jeesus sanoi selvään sävyyn: "Uutta viiniä ei kaadeta vanhoihin leileihin."
Mikä on ollut sydämesi?
Näen, että lähdet mukaan siihen, mitä Jumala kulloinkin tekee, -
kunhan se on Jumalasta ja pyhää ja Hänen Henkensä liikkuu.
Olet pystynyt lähtemään mukaan ja sanomaan: "Haluan nähdä tekosi."
Jumala on sukupolvien Jumala. Hän toimii läpi sukupolvien.
Ikuinen Jumala, jolla on pitkälle ulottuvia lupauksia, -
voi tehdä tahtonsa kuolevaisissa vain sukupolvien kautta.
Elämälleni on lupauksia, jotka eivät voi täyttyä elinaikanani.
Ne täyttyvät lastemme elinaikana.
Rukoukseni isänä on, että lasten tehtäväksi jää kaikkein paras.
Se on todellinen isän sydän.
Vanhasta ja uudesta tulee mieleen 1. Kun. 13.
Valtaosa tuntee kertomuksen.
Siinä kuningas seisoo alttarin ääressä.
Nuori Jumalan mies... Hyvin mielenkiintoista.
Sinne tulee Jumalan mies, profeetta toisesta kaupungista.
Hän alkoi profetoida alttaria vastaan. Kuningas oli alttarin ääressä.
Nuoren profeetan sanat kauhistuttivat kuningasta.
Kuningas ojensi kätensä ja käski pidättää profeetan. Käsi kuivettui.
Kuningas anoi armoa ja pyysi Jumalan miestä rukoilemaan.
Tämä rukoili, ja hän parani.
Kuningas kutsui Jumalan miehen aterialle ja vastaanottamaan lahjan.
Jumalan mies kieltäytyi, sillä Herra oli antanut ohjeet -
palata takaisin mutta ei samaa tietä ja ei saa edes syödä ja juoda.
Kiintoisaa kyllä, emme tiedä Jumalan miehen, profeetan, nimeä.
Siihen on syy.
Jumala ei etsi supertähtiä.
Hän etsii Jumalan miehiä ja naisia.
Haluatko olla Jumalan mies? Minä haluan olla Jumalan mies.
Pääasia, että Jeesus tulee tunnetuksi.
1. Kun. kirjan kertomuksessa oli testi -
poliittisen hyväksynnän ja kuninkaan sisäpiiriin pääsyn osalta.
Miksi kuningas tarjosi profeetalle ateriaa ja lahjaa?
Alueella ja siinä kaupungissahan oli myös vanha profeetta.
Se oli vanhan profeetan aluetta ja kaupunki.
Miksei Jumala puhunut vanhan profeetan kautta?
Hänen piti tuoda nuori ulkopuolelta julistamaan totuuden.
Ehkä vanha profeetta oli sisäpiirissä. Hänestä oli tullut valtiomies.
Hän oli osa järjestelmää. - Sen sijaan että olisi Jumalan mies.
Välillä haluamme sopia maailmaan, sillä haluamme "tuoda valtakuntaa".
Mutta Kristuksen evankeliumi ei ole alakulttuuri. Se on vastakulttuuri.
Ei sen takia, että yritämme olla vastarinnan kiiskejä.
Meidän pitää pysyä uskollisina Jumalan kutsulle.
Jos se tuo suosiota, mahtavaa.
Mutta jos se tuo torjuntaa, sekin pitää olla valmis hyväksymään, -
jotta pysyy uskollisena ja puhtaana.
Vanhan profeetan pojat näkivät kaiken.
Nuori profeetta lähti eri tietä kuin tuli.
Isälle kerrottiin tästä. Hän meni nuoren profeetan perään -
ja kutsui tämän syömään. Nuori profeetta kieltäytyi sanoen, -
että Jumala käskenyt: "Älä syö äläkä juo. Palaa eri tietä kuin tulit."
Vanha profeetta sanoi: "Minäkin olen profeetta."
Pastorina ja johtajana mitä eroa on sillä, -
että yrittää kontrolloida ihmisiä, ja sillä, että johtaa heitä Hengellä?
Toinen on lihasta, toinen Hengestä.
Johtajalla on aina kiusaus yrittää kontrolloida ympäristöä ja ihmisiä, -
mutta pitää luottaa Jeesukseen.
Hänen lampaansa kuulevat Hänen äänensä.
Jos tarkastellaan vielä kertomusta, profeetan pojat olivat paikalla -
keräämässä tietoja ja vakoilemassa voidakseen kertoa tapahtumasta isälle.
Hänellä oli siis "vakoojia" keräämässä tietoja, -
vaikka hänen olisi profeettana pitänyt tietää.
Hänen olisi pitänyt saada Herran sanan.
Hän toimi lihan käden paikalla.
Hän oli menettänyt kyvyn kuulla Jumalaa.
Pitää ymmärtää, että täytyy luottaa Jeesukseen.
Pastorina en halua kontrolloida Jumalan liikettä.
Haluan toimia Jumalan kanssa ja olla paikalla, -
jossa voin edesauttaa Jumalan liikettä.
Sen täytyy tapahtua suhteessa.
Ainoa tapa palvella Jumalaa ja toteuttaa kutsua on suhteen kautta.
Se on erittäin tärkeää.
Ihmiset ovat lumoutuneita uusista tähtisaarnaajista, -
mutta he eivät tiedä, jos puuttuu Jumala-suhde.
Ihmiset jumalovat jotakuta, jota he eivät tunne, -
vaikka Jumala on asettanut heidän elämäänsä pastoreita, -
jotka välittävät ja näkevät heidät.
Voi valita nähdä jonkun ihmisyys tai tämän Jumalalta saama kutsu.
Valitsen nähdä minun suhteeni auktoriteettiasemassa olevissa -
heidän Jumalalta saamansa kutsun.
Valitsen, etten katso heidän ihmisyyttään.
Valitsen alistua kutsulle ja voitelulle, jonka Jumala on heille antanut, -
sillä Jumala antaa aarteen saviastiaan.
Tämä on ollut tosi siunaavaa.
Saatan saarnata tästä hyvin pian, sillä jokin tässä polttelee henkeäni.
Tiedän, että tämä on siunannut teitä ja että moni haluaa nähdä Davidin -
studiossa jälleen jakamassa sydämestään.
Tämä oli Kasvokkain. Nähdään! Jumalan siunausta Jeesus-nimessä.
Olipa se mahtavaa. Tapaamme David Remediosin vielä uudelleen.
Tuo oli erityinen ilmestys.
Seuraavaksi yhteen suosikkiosiooni, joka on Merkkien takana.
Saatte kuulla todistuksia niiltä, -
joita Jumala on käyttänyt evankeliointikampanjoissamme.
Saatte kuulla myös tunteista, kun Jumala liikkuu kansoissa.
Tämä on tosi erityistä. Nyt Merkkien takana.
Sen jälkeen rukoilen kanssanne.
Kukaan ei voi väittää, että Jumala ei paranna tai ei tee ihmeitä.
Kukaan ei voi väittää, että Jumala ei ole yliluonnollinen, sillä hän koki sen.
Palvelen ihmeiden Jumalaa.
MERKKIEN TAKANA
Tervetuloa Merkkien takana -osioon, -
jossa kuulette kertomuksia sadonkorjuusta.
Seurassani on ystävä ja työn kumppani Yidan Padilla.
Kiitos, että tulit. - Tämä on kunnia.
Kyllä tämä on kunnia meille.
Olet nähnyt Jumalan toimivan uskomattomalla tavalla -
ja eri tavoin eri ihmisten parissa.
Olet käynyt eri seurakunnissa ja eri kaupungissa.
Kerropa yhteydestä työhömme.
Miksi päätit lähteä järjestömme evankeliointikampanjaan?
Muistan, kun kuulin ensi kerran Nathanin saarnavan.
Törmäsin häneen sosiaalisessa mediassa, YouTubessa.
Sanomattakin selvää, että tiesin hänen kantavan jotain, mihin koin yhteyttä.
En ollut ikinä tavannut häntä.
Vähän ajan kuluttua hän tuli pitämään saarnan seurakunnassamme.
Sen jälkeen voin sanoa, että se oli yliluonnollinen jumalallinen yhteys.
Jumala sai tiemme kohtaamaan. Tuntui kuin olisimme tunteneet aina.
Nähtyäni, mitä hänen työnsä ja hän kantoivat -
ja mihin Jumala oli hänet kutsunut, koin, että minun täytyy lähteä mukaan.
Koin, että minun pitää tulla työn kumppaniksi.
Halusin nähdä itse.
En halunnut vain kuulla ja katsella videoita.
Halusin koskettaa sitä ja tuntea sen.
Se veti minut mukaan ensimmäiseen kampanjaan.
Mahtavaa kuulla, että olit kuullut siitä, -
mutta on aivan eri juttu olla itse mukana -
ja todistaa omakohtaisesti -
sekä antaa Herran käyttää sinun käsiäsi ihmeissä.
Katsomme nyt ihmeen El Salvadorista.
Juuresi ovat Meksikossa, minun juureni taas El Salvadorissa.
Olit kotimaassani.
Sinä meksikolaisena olit siunauksena El Salvadorille. - Se oli kunnia.
Katsotaanpa todistus.
Mitä tapahtuu?
Tässä on Karen. Hän 7 vuotta.
Hän ei ole nähnyt vasemmalla silmällä muuta kuin täysin sumeasti.
Hänen piti käyttää näitä.
Olen rehellinen. Muistan, kun menin stadionille ensimmäisenä päivänä.
Sitä rukoilee ja paastoaa.
Ajattelee olevansa valmis.
Menin sinne ja näin väkijoukot.
Siinä hetkessä tajusin, miten pieni olen.
Miten merkityksetön olen ihmisenä, ja miten suuri Hän on.
Näkee väkijoukot ja nälkäiset ihmiset, jotka haluavat nähdä Jumalan voiman.
Joilla on sairauksia ja jotka odottavat Jumalan parantavan.
Sanoin: "Herra, minulla ihmisenä ilman voimaasi ja voiteluasi -
ja ilman Pyhää Henkeä ei ole heille mitään annettavaa."
Mutta Hengen voimalla voimme kaiken. - Aamen.
Tänään Jumala kosketti häntä.
Hän näkee vasemmalla silmällä täydellisesti.
Et siis nähnyt tällä silmällä.
Tälläkö silmällä? - En nähnyt.
Voitko peittää paremman silmän?
Hän koki Jumalan ihmeitä tekevän voiman.
Kun hän varttuu, kukaan ei voi väittää, -
että Jumala ei paranna tai ei tee ihmeitä.
Kukaan ei voi väittää, että Jumala ei ole yliluonnollinen, sillä hän koki sen.
Kun tyttö varttuu ja ihmiset yrittävät saada hänet uskomaan -
eri juttuja ja teologioita, esimerkiksi ettei Jumala paranna, -
hän ei vaella harhaan, koska hän on kohdannut Jumalan.
Henkilö, jolla on omakohtainen kokemus, -
ei ole ikinä sellaisen armoilla, jolla on mielipide.
Sano uudelleen.
Kun tyttö varttuu aikuiseksi, hänellä on tuo kokemus.
Hän ei ikinä ole sellaisen armoilla, jolla on mielipide.
Pystytkö sanomaan, montako sormea on pystyssä?
Viisi.
Montako sormea? - Kaksi.
Montako sormea? - Kolme.
Huutakaa "Halleluja!"
Ylistys Jumalalle! - Ihmeellistä.
Näit ihmeitä, kuten tämän tytön kohtaamisen Herran kanssa.
Miten se muutti sinua?
Muistan, kun aloimme rukoilla ihmisten puolesta.
Nathan saarnasi, kutsui pelastukseen ja lähetti meidät sitten rukoilemaan.
Se lähetysmatkoissa on mahtavaa.
Ihmeet eivät tule vain Nathanin kautta tai lavalta.
Ihmeet tulevat niiden kautta, jotka rukoilevat ihmisten puolesta.
Muistan rukoilleeni. Siellä oli tuhansia ihmisiä.
Rukoilin ja uskoin Jumalan koskettavan.
Uppouduin siihen niin, etten tajunnut, missä olin.
Huomasin menneeni tosi kauas muusta tiimistä.
Näin ihmeiden tapahtuvan. Voin sanoa, että se jätti minuun jäljen.
Kun palasin seurakuntaani ja arkiseen elämäämme, -
sen jälkeen...
Kun on kokenut sellaisen tulen, savu ei enää riitä.
Kun on kokenut sellaisen voitelun ja kirkkauden, -
tavalliset kokoukset ja saarnat eivät enää riitä.
Sain rohkeuden rukoilla sairaiden puolesta.
On helppo saarnata jotain, mitä ei tarvitse näyttää toteen.
On helppo sanoa, että Jumala voi parantaa, nostaa ja antaa näön, -
ja sitten laskeutua lavalta näyttämättä sitä todeksi.
Mutta jos joku sanookin: "Isäni on ollut sokea nyt viisi vuotta.
Näytä, mitä saarnasit." Se on ihan eri juttu.
Se haastoi minua saarnaajana ja Jumalan palvelijana -
rukoilemaan rohkeasti ja uskoen yliluonnollisuuteen.
Aamen. Yidan sanoi hyvin, -
että Jumala toimi mutta ei täydellisten kautta -
vaan auliiden astioiden kautta, jotka sanovat Herralle:
"Jos haluat käyttää näitä käsiä, olen valmis laskemaan ne sairaiden päälle -
ja uskomaan, että teet, minkä vain Sinä voit tehdä."
Ensi kertaan! Tämä oli Merkkien takana.
KÄY KOTISIVUILLAMME:
Jatketaan studiossa. Olemme saaneet rukouspyyntöjä ympäri maailmaa.
Uskon, että täällä on väkevä voitelu, joka murtaa ikeet ja kahleet.
Ellet vielä tunne Jeesusta ja Hän ei ole elämäsi Herra -
tai ehkä sydämesi on kylmennyt, -
tahdon sanoa, että Jeesuksen kädet ovat ojennettuina.
Hän kutsuu: "Tulkaa minun tyköni, te kuormien uuvuttamat.
Minä annan teille levon."
Kun keskustelin David Remediosin kanssa, -
ajattelin, miten Jumala toimii sukupolvesta toiseen.
Kiitän Jumalaa siitä, että minulla oli rukoilevia isoisiä ja isoäitejä.
Minulla oli äiti ja isä, jotka rukoilivat puolestani -
synkimpinä hetkinä, kun kapinoin ja käänsin selkäni Jumalalle.
Silti Herra toimi sukupolvelta toiselle.
Rakastan raamatunkohtaa Psalmissa 78:4. Siinä sanotaan: -
"sitä me emme heidän lapsiltaan salaa.
Me kerromme aina viimeiseen sukupolveen asti -
Herran ylistettävistä teoista, hänen voimastaan ja ihmeistään, -
joita hän on tehnyt."
Miten mahtavaa!
Olemme velkaa tälle sukupolvelle kohtaamisen Jumalan kanssa.
Meidän velvollisuutemme on, että sillä, mitä nyt teemme, -
on merkitystä jälkipolville. Tarvitsemme Pyhän Hengen liikettä.
Meidän pitää julistaa totuutta. Jumalan Sanaa ei saa vesittää -
poliittisen tai sosiaalisen korrektiuden nimissä sukupolven keskuudessa, -
jossa yhä useammat kutsuvat hyvää pahaksi ja pahaa hyväksi.
Rukoilen, niin kuin Ps. 145:4 sanoo. "Sukupolvi ylistää sukupolvelle -
sinun tekojasi ja kertoo sinun voimallisista töistäsi."
Haluan julistaa sukupolvellemme, että Jeesus on ainoa tie pelastukseen.
Hän on ovi. Hän on tie. Hän on elämä.
Hän pelastaa verensä kautta yhä.
Hän yhä parantaa. Hän on ihmeitä tekevä Jumala. Hän vapauttaa yhä.
Kiitän Jumalaa aiemmista sukupolvista, -
jotka uskoivat Jumalaan ja näkivät suuria tekoja.
Edellisen sukupolven katosta tulee aina uuden sukupolven alusta.
Jumala menee kirkkaudesta kirkkauteen ja uskosta uskoon.
Haluan rohkaista katsojia, joiden lapset ovat kaukana Jumalasta.
Älkää lakatko rukoilemasta ja uskomasta.
Jumala tekee vielä voimallisia tekoja.
Julistakaa edelleen Hänen ihmeitään ja Sanaansa -
kotonanne ja avioliitossanne, -
kaikilla elämänalueillanne.
Palvelemme väkevää Jumalaa. Nyt rukoilen. Jos olet sairas, -
mitä ikinä tarvitsetkin, viemme kaikki pyynnöt Isän eteen.
Isä, Jeesuksen väkevässä nimessä. Ylistän Sinua.
Olet paitsi sukupolvien Jumala myös yksittäisen ihmisen Jumala.
Olet Vapahtajani, heidän Vapahtajansa.
Tiedät hiustemme lukumäärän.
Herra, veresi ja armosi ansiosta -
nuhtelen kaikkia sairauksia ja tauteja.
Nuhtelen kaikkia syöpiä, kasvaimia ja verisairauksia.
Puhun Libbylle, joku nuori tyttö nimeltään Libby -
kärsii harvinaisesta immuunisairaudesta.
Jumala parantaa sinut nyt. Äiti katsoo tätä.
Kutsut tytärtäsi Libbyksi. Hänellä on harvinainen immuunisairaus.
Jumala parantaa sen Jeesuksen väkevässä nimessä.
Nuhtelen sitä. Puhun paranemista Jeesuksen nimessä.
Tuon eteesi Fidžissä Suvin. Hänellä on kipua sekä vatsassa painon tunnetta.
Lääkärit ovat ymmällään. Nuhtelen vaivaa ja julistan paranemista.
Justinin ystävällä Darrenilla USA:ssa on kolme isoa kasvainta aivoissa.
Lääkärien mukaan aika on vähissä. Puhun elämää Jeesuksen nimessä.
Käsken kasvainten surkastua ja kuolla Jeesus-nimessä.
Lasken käteni pyyntöjen päälle. Puhun ihmeitä, huolenpitoa ja vapautusta -
Jeesuksen väkevässä nimessä.
Ohjelma-aika on lopussa. Liity seuraamme taas ensi kerralla.
Lähetä rukouspyyntösi ruudun osoitteeseen.
Ensi kertaan! Olet rakas. Rukoilemme puolestasi.
Mikä tärkeintä, Jeesus rukoilee puolestasi.
Ensi kertaan! Jumalan siunausta Jeesuksen väkevässä nimessä.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Suomennos: Marianne Tenetz